อย่าลืม! KTB-KBANK แจ้งปิดระบบชั่วคราวพรุ่งนี้
รีบกด! KTB-KBANK แจ้งปิดระบบชั่วคราว-งดธุรกรรมออนไลน์ทั่วประเทศ ในวันที่ 16 ก.ค.นี้
17 ก.ค. 2560

ผู้สื่อข่าวรายงานว่า ธนาคารกรุงไทย จำกัด (มหาชน) หรือ KTB จะดำเนินการพัฒนาและเพิ่มประสิทธิภาพของระบบงานอิเล็กทรอนิกส์เพื่อรองรับปริมาณธุรกรรมที่เพิ่มมากขึ้น ในวันอาทิตย์ที่ 16 กรกฎาคม นี้ ระหว่างเวลา 00.01-04.30 น. ส่งผลให้ลูกค้าไม่สามารถใช้บริการบางประเภท ได้แก่ เครื่อง ATM และ ADM เครื่องรูดบัตรอัตโนมัติ (KTB EDC) บริการ KTB netbank บริการ KTB Corporate Online บริการสหกรณ์ออมทรัพย์ (KTB CO-OP) บริการ KTB Biz Payment บัตร KTB Fleet Card บริการ KTB SMS Alert การชำระสินค้าและบริการด้วยบัตรเดบิต KTB เว็บไซต์ KTB Call Center (ยกเว้นโทรศัพท์) เว็บไซต์และโมบายแอพพลิเคชั่นของ KTB NPA รวมทั้ง Exchange Booth ท่าอากาศยานดอนเมือง
สำหรับบริการอื่นๆ สามารถใช้บริการได้ตามปกติ ธนาคารขออภัยในความไม่สะดวก สอบถามข้อมูลเพิ่มเติมได้ที่ KTB Call Center หมายเลข 02 111 1111
นอกจากนี้ ธนาคารกสิกรไทย จำกัด (มหาชน) หรือ KBANK จะปิดระบบคอมพิวเตอร์ชั่วคราวเพื่อเพิ่มประสิทธิภาพการให้บริการของธนาคาร ตั้งแต่เวลา 01.00-11.00 น. ของวันอาทิตย์ที่ 16 กรกฎาคม 2560 
ทั้งนี้ จะส่งผลให้ช่วงเวลาดังกล่าวลูกค้าจะไม่สามารถใช้บริการสาขาของธนาคารกสิกรไทยทั่วประเทศ บัตรเอทีเอ็ม บัตรเดบิตบัตรสินเชื่อเงินสดทันใจ (K-Express Cash) บัตรซื้อสินค้าทางอินเทอร์เน็ตกสิกรไทย (K-Web Shopping Card) เครื่องเอทีเอ็ม (K ATM) เครื่องฝากเงินสด (CDM) และเครื่องปรับสมุดบัญชีเงินฝากอัตโนมัติ รวมทั้งช่องทางบริการทางอิเล็กทรอนิกส์ทั้งหมด อาทิ K PLUS/ K PLUS SME/ K-Cyber Banking บริการโทรศัพท์อัตโนมัติ
โดยจะยกเว้นบัตรเครดิตกสิกรไทย ร้านค้ารับบัตรเครดิตที่ใช้บริการเครื่อง EDC และ [email protected] (mPOS) ของธนาคารกสิกรไทยที่ยังสามารถใช้เครื่องดังกล่าวรับชำระสินค้าได้ตามปกติ ทั้งนี้ ธนาคารขอแนะนำให้ลูกค้าทุกท่านวางแผนการทำธุรกรรมล่วงหน้าในช่วงเวลาดังกล่าว
 
 